રત્ના ભૂષણ/સાગર માલ્વીય, નવી દિલ્હી/મુંબઈઃ રોજની ઉપયોગમાં લેવાતી વસ્તુઓની કિંમતમાં ત્રીજા ત્રિમાસિક ગાળામાં 5થી 8 ટકાનો વધારો થઈ શકે છે. ઘણી મોટી કંપનીઓએ પહેલાથી જ ભાવ વધારો લાગુ કરી દીધો છે. આ કંપનીઓએ મોંઘવારીના દબાણને કારણ ગણાવ્યું છે, જેમાં પેટ્રોલના રેકોર્ડ લેવલ પર પહોંચવાના લીધે, મિનિમમ સપોર્ટ પ્રાઈઝ (MSP)માં વધારો અને કેટલાક કોમોડિટીઝની કિંમતમાં વધારાનો સમાવેશ થાય છે.